บาทเปิด 34.99 บาทต่อดอลล่าร์แกว่งกรอบแคบ
เงินบาทเปิดตลาด 34.99 บาทต่อดอลล่าร์  ทิศทางแกว่งในกรอบแคบ ก่อนรู้ผลประชุม FOMC คืนนี้
27 ก.ค. 2559

เงินบาทเปิดตลาด 34.99 บาทต่อดอลล่าร์  ทิศทางแกว่งในกรอบแคบ ก่อนรู้ผลประชุม FOMC คืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.99 บาท/ดอลลาร์ แข็งค่า จากช่วงปิดตลาดเย็นวานนี้ที่ 35.02 บาท/ดอลลาร์ ขณะที่ค่าเงินในภูมิภาคเคลื่อนไหวแบบผสมผสาน เนื่องจากยังขาดปัจจัยสนับสนุนที่ชัดเจน
"บาทแข็งค่าจากเย็นวานนี้เล็กน้อย ขณะที่ภูมิภาคเคลื่อนไหวแบบผสมผสาน รอดูผลประชุมนโยบายการเงินของธนาคารกลางสหรัฐ (FOMC) คืนนี้ว่าจะส่งสัญญาณอย่างไร" นักบริหารเงิน กล่าว
สำหรับกรอบการเคลื่อนไหวของเงินบาทวันนี้ประเมินไว้ระหว่าง 34.95-35.05 บาท/ดอลลาร์
"วันนี้บาทน่าจะแกว่งตัวแคบๆ ในกรอบ รอปัจจัยใหม่เข้ามา" นักบริหารเงิน กล่าว